[{"text_idx": "#000004", "text": "Bu\u2019r Mentrau Iaith gyd-weithio gyda\u2019r Ganolfan Dysgu Cymraeg dros fisoedd y gwanwyn a\u2019r haf yn cynnig teithiau cerdded ar hyd a lled Cymru gyda neb llai na\u2019r naturiaethwr enwog Iolo Williams yn arwain ar bedair ohonynt. Roedd y teithiau yn cynnig cyfleoedd i bobl sydd wrthi\u2019n dysgu Cymraeg ynghyd a\u0302 phobl sydd yn medru\u2019r iaith yn barod, i allu cyd-gerdded a chyd-siarad yn Gymraeg gyda\u2019i gilydd. Medd Daniela Schlick, Cydlynydd Prosiectau gyda Mentrau Iaith Cymru:"}, {"text_idx": "#000010", "text": "Mae Llywodraeth Cymru wedi gosod her cynyddu nifer siaradwyr y Gymraeg i filiwn erbyn y flwyddyn 2050 gan hefyd ddyblu nifer defnyddwyr y Gymraeg. Mae\u2019r teithiau cerdded hyn hefyd wedi gosod her o filiwn o gamau, medd Helen Prosser o\u2019r Ganolfan Dysgu Cymraeg:"}, {"text_idx": "#000011", "text": "\u201cTrefnwyd 16 o deithiau cerdded amrywiol a phasiwyd miliwn o gamau erbyn y 12fed taith! Mae\u2019r ymateb wedi bod yn wych a\u2019r diddordeb i gerdded ein hardaloedd hynod wedi bod yn gre\u0302t i weld. Dyn ni\u2019n edrych ymlaen at barhau i gyd-weithio gyda\u2019r Mentrau Iaith er mwyn cynnig rhagor o gyfleoedd amrywiol i ddefnyddio\u2019r Gymraeg. Un peth sydd ar y gweill yw\u2019r Cwis Mawr fydd yn digwydd yn Eisteddfod Tregaron eleni ac edrychwn ymlaen at gael gweld pwy yw\u2019r bobl mwyaf peniog ymhlith ein siaradwyr newydd am eleni!\u201d"}]